Publication: Magyar Közlöny
Issue: MK-2001-93 (Year: 2001, Number: 93)
Era: 1990-2004
Section: A Kormány a 146/1999. (X. 1.) Korm. rendelet 3. §
Paragraph Index: 61

a) pontjában adott felhatalmazás alapján a Nemzeti Kegyeleti Bizottságnak kell döntenie a temető, hősi temető, hősi temetési hely, temetkezési emlékhely, temetési hely Nemzeti Sírkert részeként történő nyilvántartásba vételéről. A Nemzeti Kegyeleti Bizottság legfontosabb feladata a nemzeti kegyeleti kultúra ápolása és távlatos fejlesztése. A Magyar Köztársaság megbecsüli mindazokat a személyeket, akik kiemelkedő tevékenységükkel szolgálták a nemzet érdekeit, segítették az ország fejlődését, öregbítették Magyarország hírnevét. Ezért ezen személyek nyughelyét a Nemzeti Kegyeleti Bizottság (a továbbiakban: NKB) a Nemzeti Sírkert részévé nyilvánítja, védettség alá helyezi. A nemzeti kegyelet részesei továbbá: — a haza szabadságáért, a magyar nemzet fennmaradásáért fegyverrel küzdő katonák és szabadságharcosok, a magyar hazát önfeláldozóan szolgáló, vagy más módon életüket kockáztató, az önkénynek ellenálló, illetve vértanúságot szenvedő hazafiak, — a magyar művészet és tudomány, valamint a magyar oktatás és művelődés fellendítése terén szerzett kimagasló érdemeket szerzett személyek.

Source: https://magyarkozlony.hu/hivatalos-lapok/f1fdd7f9ce0e292b2d021fed109d698ae560f913/dokumentumok/8e9e855e244bcc5893f9f33aa6c139d1f028d899/letoltes